‘Leier’ van $60 miljoen se aanlynslenters vas | Maroela Media
Die beweerde leier van ŉ internasionale organisasie, wat verantwoordelik is vir duisende aanlynslenters, is Maandag deur Interpol, met die hulp van die Nigeriese owerhede, in hegtenis geneem.
Die organisasie het vermoedelik duisende mense uit meer as $60 miljoen bedrieg. Interpol het gesê die verdagte is ŉ 40-jarige Nigeriese man, bekend as ‘Mike’.
In een geval is ŉ slagoffer glo uit meer as $15,4 miljoen bedrieg. Die organisasies het glo onder meer e-posse met skadelike sagteware besmet en aan klein tot medium-grootte ondernemings regoor die wêreld gestuur. Ondernemings en individue in onder meer Australië, Kanada, Indië, Maleisië, Roemenië, Suid-Afrika, Thailand, China en die VSA was slagoffers van die organisasie.
Omtrent 40 swendelaars in Nigerië, Maleisië en Suid-Afrika het vir ‘Mike’ gewerk. Interpol vermoed hulle is deur ŉ netwerk van kontakte in China, Europa en die VSA bygestaan met teikens.
Die man is Maandagoggend in die suide van Nigerië in hegtenis geneem. Hy staan tereg op verskeie aanklagte wat met kuberkraak, sameswering en die insameling van geld onder valse voorwendsels verband hou.
Die flippen lae luise . Dit is nie reg nie . Hulle pick onskuldige mense en roof hulle soft stories . Mag hulle brand in die he’ll